Man sterf nadat hy glo onder bakkie beland | Maroela Media
Kapt. Bernadine Steyn, woordvoerder van die polisie, het gesê die man het omstreeks 01:50 in Langstraat, Knysna, agter die stuurwiel van sy Colt-bakkie gesit. Hy het sy 22-jarige vriend, Jared Lomas, wat langs die bakkie gestaan het aan sy kraag gegryp en weggetrek terwyl hy steeds aan hom vasgehou het. Lomas het onder die bakkie se wiele beland.
"Hy is na 'n hospitaal in die omgewing gehaas, maar is met sy aankoms dood verklaar," het Steyn gesê. Die bestuurder van die bakkie is enkele ure later by sy huis in hegtenis geneem op 'n aanklag van moord.
Steyn het gesê dit is nie in hierdie stadium duidelik of die bestuurder 'n grap wou maak en of die twee mans in 'n rusie betrokke was nie. "Die omstandighede van die voorval sal deel vorm van die polisie se ondersoek," het sy gesê.
Starbucks open sy deure in Suid-Afrika
N mens maak nie sulke gevaarlike grappe nie
Wat 'n dom ding om te doen. As ek met 'n vuurwapen speel en ek skiet iemand dood ? Is dit 'per ongeluk' ?
Hy moes by sy huis gehaal word, dus het hy aanhou met ry. Seker nie 'agtergekom' hy ry oor hom ?
NONSENS MAN !!
Die 'ongeluk' is moord, wat anders ? Natuurlik, sonder getuies, sal hy sê dit was 'n ou grappie.
Glo ander kan leer hieruit.
Wat n dom onnosel arrogante "grap". Twak man. Dis opsetlik gedoen. Moord en klaar. Hy moes die moontlikheid voorsien het.
Hoe gryp 'n regdenkende mens jou vriend aan die kraag en trap dan die petrol? Common Sence leer jou dis 'n dwase aksie om te neem.